**R E P U B L I K A   H R V A T S K A  
PRIMORSKO-GORANSKA  ŽUPANIJA  
GRAD RAB**

**PRIOPĆENJE ZA MEDIJE**

**Izgradnja reciklažnog dvorišta ''Sorinj'', Grad Rab**

U travnju 2019. očekuje se početak radova na izgradnji reciklažnog dvorišta ''Sorinj''. Dana 4. travnja 2019. Grad Rab sklopio je s tvrtkom G.P.P. MIKIĆ d.o.o. iz Omišlja ugovor o izvođenju radova i opremanju reciklažnog dvorišta. Ugovor o uslugama stručnog nadzora i koordinatora zaštite na radu nad izvođenjem radova i opremanjem reciklažnog dvorišta potpisan je dana 5. travnja 2019. s tvrtkom Fluming-eko d.o.o., Rijeka dok je Ugovor o uslugama projektantskog nadzora s tvrtkom H-PROJEKT d.o.o. iz Zagreba potpisan 10. travnja 2019. Prethodno je, 11. srpnja 2018. godine potpisan Ugovor za uslugu tehničke pomoći za upravljanje projektom, provođenje informativno-obrazovnih aktivnosti te promidžbu i vidljivost projekta s tvrtkom Maxicon d.o.o. iz Zagreba.

Potpis i izvršenje navedenih ugovora specifični su pokazatelji koje je Korisnik odredio za projekt izgradnje reciklažnog dvorišta ''Sorinj'', Grad Rab koji se sufinancira bespovratnim sredstvima Europske unije iz Kohezijskog fonda u razdoblju 2014. do 2020.

Grad Rab je 23. travnja 2018. sklopio Ugovor o dodjeli bespovratnih sredstava za projekt Izgradnja reciklažnog dvorišta ''Sorinj'', Grad Rab (referentni broj ugovora K.K.06.3.1.03.0076). Ugovor je potpisan s Ministarstvom zaštite okoliša i energetike te Fondom za zaštitu okoliša i energetsku učinkovitost.

Ukupna vrijednost projekta: **1.840.268,75 Kn**

Prihvatljivi troškovi projekta: **1.747.092,50 Kn**

Bespovratna sredstva iz Kohezijskog fonda: **1.485.028,62 Kn**

(84,9999997% prihvatljivih troškova)

Razdoblje provedbe projekta: **od 30. ožujka 2018. do 23. kolovoza 2019. godine.**

Ostatak sredstava osiguran iz proračuna Grada Raba.

**Cilj projekta: Izgradnja reciklažnog dvorišta ''Sorinj'' i provođenje informativno-obrazovnih aktivnosti na području Grada Raba**

Tijekom provedbe projekta, na području Grada će se provoditi informativno-obrazovne aktivnosti koje obuhvaćaju:

* slanje letaka uz račune za komunalne usluge
* postavljanje plakata po javnim ustanovama, vrtićima i školama
* izradu promotivnih materijala prilagođenih djeci (brošure, bojanke)
* održavanje edukativnih radionica za djecu (ukupno 4): 1 za djecu iz DV ''Pahuljica'', 2 u osnovnim školama – za učenike OŠ Ivana Rabljanina Rab i za učenike područnih škola PŠ Banjol, Barbat, Kampor, Supetarska Draga, Mundanije i Lopar te 1 u srednjoj školi Markantuna de Dominisa Rab
* redovite web obavijesti na Internet stranici Grada
* i radio spot na Radio Rabu

Lokacija reciklažnog dvorišta, ukupne površine 944,8 m2 nalazi se na k.č. 1584/4, k.o. Lopar. U reciklažnom dvorištu će se zaprimati otpad sukladno DODATKU IV. Pravilnika o gospodarenju otpadom (NN 117/17). Reciklažnim dvorištem će nakon završetka projekta upravljati tvrtka Dundovo d.o.o., 100% u vlasništvu Grada Raba.

Rok izvođenja radova je 6 mjeseci, a nakon ishođenja uporabne dozvole i upisa u očevidnik reciklažnog dvorišta, predvidivo početkom 2020. godine reciklažno dvorište će započeti s radom.

Sve informacije o projektu možete pratiti i na našoj internet stranici [www.rab.hr/grad-rab/](http://www.rab.hr/grad-rab/)